Stjórnarfundur sunnudaginn 10. janúar 2021 kl. 17.00-18.15

Haldinn rafrænt.

Mætt: Bergrún Stefánsdóttir Formaður og framkvæmdarstjóri (BS), Kara Arngrímsdóttir Gjaldkeri (KA), Magnús Ingólfsson Ritari (MI), Ragnar Sverrisson stjórnarmaður (RS) og Guðbjörn Sverrir Hreinsson Varaformaður (GSH). Boðuð forföll: Jóhann Gunnar Arnarson varamaður (JGA) og Edgar Konráð Gapunay varamaður (EKG)

Fundargerð rituð: Ragnar Sverrisson

1. Afrekssjóður – Bréf frá Afrekssjóði varðandi niðurfellingu styrkja vegna 2020. 3.8 milljónir felldar niður að mestu vegna styrkja sem voru ekki nýttir á Heims- og Evrópumeistaramót. DSÍ sótti um kr. 11.750.000 vegna 2021 og var úthlutað kr. 11.050.000. BS
2. Bréf frá formanni landsliðsnefndar – tillaga um landsliðsverkefni – Magnús svaraði í tölvupósti með athugasemdum. Umræða var um hlutverk landsliðsnefndar. Landsliðsþjálfarar voru samþykk tillögunni. Bergrún mun fá skýr svör frá Afrekssjóði hvort tillaga landsliðsnefndar og/eða aðrar tillögur séu í lagi þeirra vegna. BS
3. Móta- og keppendareglur – Farið yfir athugasemdir vegna breytinga á móta- og keppendareglum og þær samþykktar. Tillögur bárust frá formanni mótanefndar. Stjórnarmenn komu með athugasemdir. Bergrún mun senda til aðildarfélaga. BS
4. Mótin á næstunni – Styrkur kr. 235.000 frá DSÍ til útsendingar á keppnum samþykktur vegna Lottó 2021 sem er áætlað 24. janúar 2021 í Íþróttahúsi við Strandgötu Hfn. Vinna þarf sóttvarnarreglur í samræmi við nýjustu reglugerðir. RIG 6. febrúar, ekki komið staðfest íþróttahús. Febrúarmót 20/21 febrúar í Smáranum, Kópavogi. 10 dansamót í mars í Strandgötu hfn. Hús fyrir aprílmót í vinnslu. Umræða um að væri gott ef DSÍ ætti færanlegt parketgólf. Nýta eigið fé og fá styrki frá Íþróttasjóði ofl. Eins og staðan er núna er einungis hægt að fá innlenda dómara á mót DSÍ. Bergrún sendir á aðildarfélögin. Hvert félag fær tækifæri til þess að tilnefna 1 dómara.
5. Önnur mál

a)Bikarkeppni DSÍ 2021. Samþykkt var að reikna út stig fyrir aðildarfélögin á öllum mótum DSÍ á vorönn 2021 ss RIG, Febmót, Marsmót og Aprílmót og tilkynna Bikarmeistara DSÍ í lok Aprílmóts. Góður fjölmiðlapunktur og hefur gefist vel hjá öðrum samböndum.

Sambærilegt við UMSK stigakeppni aðildarfélaga. Stig eftir hvert mót send á aðildarfélögin. Samþykkt að fyrir hvert par á hverju móti sé gefið 1 stig. Ef 2 pör í flokki þá fær 1. sætið 2 stig. Ef 3 pör í flokki þá fær 1. sætið 3 stig og annað sætið 2 stig. Ef 4 pör í flokki þá fær 1. sætið 4 stig, annað sætið 3 stig og þriðja sætið 2 stig. Ef 5 pör í flokki þá fær 1. sætið 5 stig, annað sætið 4 stig, þriðja sætið 3 stig og fjórða sætið 2 stig. Ef 6 pör í flokki eða fleiri þá fær 1. sætið 6 stig, annað sætið 5 stig, þriðja sætið 4 stig, fjórða sætið 3 stig og fimmtasætið 2 stig. Samþykkt að kaupa veglegan farandbikar. BS og RS

b) Íslandsmeistaramót í latin og standard. Umræða um að sanngjarnt væri að halda Íslandsmeistaramótin í latin og standard til skiptis í febrúar og apríl. Síðustu árin hafa latin mótin verið í febrúar og standardmótin í apríl. Tillaga um að 2022 verði Íslandsmeistaramót í standarddönsum haldið í febrúar og Íslandsmeistaramót í latindönsum verði haldið í apríl. Verður borið upp á formannafundi DSÍ sem er áætlaður sunnudaginn 14. febrúar.

c) Fyrirspurn um áætlun landsliðsnefndar og fjárhagsáætlun fyrir 2021. Fundur hjá landsliðsnefnd í vikunni.

d) Bergrún athugar stöðu á NEC. Verður mótið í Eistlandi á þessu árið þar sem það féll niður 2020? Hvar verður NEC á þessu ári og næsta?

**Næsti fundur 31. Janúar kl. 18:00**

Þannig fram farið.

Ragnar Sverrisson